Diari Oficial de la Generalitat Valenciana


Sumari del DOGV 6980, del 07-03-2013 (2013/2201)

RESOLUCIÓ de 14 de febrer de 2013, de la Direcció General d'Ordenació, Avaluació, Investigació, Qualitat i Atenció al Pacient, per la qual renova l'autorització de l'Hospital General de Castelló per a fer extraccions de membrana amniòtica per a patologia oftàlmica.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6980

Data del DOGV
:   07-03-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/2201


Data del document
:   14-02-2013

Organisme emissor
:   Conselleria de Sanitat

Tipus de document
:   Resolució

Descriptors 

:   * establiment hospitalari

RESOLUCIÓ de 14 de febrer de 2013, de la Direcció General d'Ordenació, Avaluació, Investigació, Qualitat i Atenció al Pacient, per la qual renova l'autorització de l'Hospital General de Castelló per a fer extraccions de membrana amniòtica per a patologia oftàlmica. [2013/2201]  
L'Hospital General de Castelló va renovar l'autorització per a fer extraccions de membrana amniòtica per a patologia oftàlmica per mitjà de la Resolució de la Conselleria de Sanitat de 5 de maig de 2009.  
Francisco Pérez Climent, director de l'Hospital General de Castelló, va presentar la sol·licitud de renovació de l'autorització per a fer extraccions de membrana amniòtica per a patologia oftàlmica de l'Hospital General de Castelló amb data 5 de febrer de 2013.  
La Direcció General d'Assistència Sanitària i el director del Programa de Trasplantaments de la Comunitat Valenciana informen favorablement sobre la renovació sol·licitada.  
  
Fonaments jurídics  
1. La Direcció General d'Ordenació, Avaluació, Investigació, Qualitat i Atenció al Pacient de la Conselleria de Sanitat és competent pel que disposen l'Orde de 26 de febrer de 2008, de la Conselleria de Sanitat, sobre l'autorització sanitària de centres sanitaris de la Comunitat Valenciana per a la pràctica d'activitats d'extracció i trasplantament d'òrgans, teixits i cèl·lules; el Decret 176/2004, de 24 de setembre, del Consell de la Generalitat, sobre l'autorització sanitària i el Registre Autonòmic de Centres, Servicis i Establiments Sanitaris, i el Decret 191/2012, de 21 de desembre, del Consell, que aprova el Reglament Orgànic i Funcional de la Conselleria de Sanitat i regula els òrgans de gestió de l'Agència Valenciana de Salut.  
  
2. Es complix el que establix el Reial Decret 1301/2006, de 10 de novembre, que establix les normes de qualitat i seguretat per a la donació, l'obtenció, l'avaluació, el processament, la prevenció, l'emmagatzematge i la distribució de cèl·lules i teixits humans, i s'ha complit el que establix l'Orde de 26 de febrer de 2008 de la Conselleria de Sanitat.  
  
Vistos els antecedents de fet i preceptes legals esmentats i els altres que s'apliquen pertinentment, resolc:  
  
Renovar l'autorització per a fer extraccions de membrana amniòtica per a patologia oftàlmica de l'Hospital General de Castelló. Esta autorització és vàlida per un període de quatre anys, a partir de la data d'esta resolució.  
  
L'autorització es pot revocar en qualsevol moment, si s'alteren o deixen de complir-se els requisits i les consideracions que l'han fet possible. Pel que fa a l'activitat que s'autoritza, el centre queda sotmés a la inspecció i el control de la Conselleria de Sanitat.  
Esta resolució es notifica a les persones interessades, amb l'advertiment que no esgota la via administrativa i s'hi pot interposar un recurs d'alçada davant del conseller de Sanitat, en el termini d'un mes comptat des de l'endemà de la data de notificació.  
  
València, 14 de febrer de 2013.- La directora general d'Ordenació, Avaluació, Investigació, Qualitat i Atenció al Pacient: Teresa de Rojas Galiana.